钦定古今图书集成/历象汇编/岁功典/第078卷 > 念奴娇〈九日〉 金蔡松年
## 钦定古今图书集成/历象汇编/岁功典/第078卷 > 念奴娇〈九日〉 金蔡松年

“倦游老眼，放闲身、管领黄华三日。客子秋高茅舍外，
满眼秋岚欲滴。泽国清霜，澄江爽气，染出千林赤。感
时怀古，尊前一笑都释。”　千古栗里高情，雄豪割据，
戏马空陈迹。醉里谁能知许事，俯仰人间今昔。三弄
据床，九层飞观，唤取穿云笛。凉蟾有意，为人点破空
碧。